Il-Kunsill illum adotta sett ta' riformi leġislattivi li huma parti mill-progress lejn l-unjoni tas-swieq kapitali. It-testi jikkonċernaw: il-ħolqien ta' kategorija ġdida ta' parametri referenzjarji li jikkontribwixxu għal finanzi sostenibbli; obbligi ta' trasparenza għal investimenti sostenibbli; qafas prudenzjali ġdid għad-ditti tal-investiment; qafas armonizzat għal bonds koperti; regoli li jippromwovu l-aċċess għas-swieq tat-tkabbir tal-SMEs. It-testi kollha ser jiġu ffirmati fi Strasburgu fil-ġimgħa tal-25 ta' Novembru u mbagħad jiġu ppubblikati f'Il-Ġurnal Uffiċjali tal-Unjoni Ewropea. Il-Kunsill adotta żewġ regolamenti li għandhom l-għan li jagħmlu l-finanzjament aktar ekoloġiku u li jagħmluh aktar konformi mal-objettivi tal-Ftehim ta' Pariġi dwar it-tibdil fil-klima. L-ewwel riforma tintroduċi obbligi ta' żvelar dwar kif kumpaniji finanzjarji jintegraw fatturi ambjentali, soċjali u ta' governanza fid-deċiżjonijiet ta' investiment tagħhom. It-tieni riforma toħloq tipi ġodda ta' parametri referenzjarji li għandhom l-għan li jagħtu aktar informazzjoni dwar il-marka tal-karbonju ta' portafoll ta' investiment: il- parametri referenzjarji fir-rigward tat-transizzjoni klimatika tal-UE , li għandhom l-għan li jnaqqsu l-marka tal-karbonju ta' portafoll ta' investiment standard, u l- parametri referenzjarji tal-UE li huma allinjati mal-Ftehim ta' Pariġi , li għandhom l-għan aktar ambizzjuż li jagħżlu biss komponenti li jikkontribwixxu għall-kisba tat-tnaqqis taż-2°C stabbilit fil-ftehim ta' Pariġi dwar il-klima. Test tar-regolament dwar finanzi sostenibbli - obbligi ta' żvelar Test tar-regolament dwar finanzi sostenibbli - parametri referenzjarji Finanzi sostenibbli: il-Presidenza u l-Parlament jilħqu qbil politiku dwar ir-regoli ta' trasparenza (stqarrija għall-istampa, 07/03/19) Finanzi sostenibbli: il-Presidenza u l-Parlament Ewropew jilħqu qbil politiku dwar parametri referenzjarji ta' livell baxx ta' emissjonijiet tal-karbonju (stqarrija għall-istampa, 25/02/19) Impriżi ta' investiment Il-pakkett ta' miżuri adottat illum jistabbilixxi rekwiżiti prudenzjali u arranġamenti superviżorji ġodda għad-ditti tal-investiment . Ir-riforma tadatta r-rekwiżiti għall-profili tar-riskju u l-mudelli ta' negozju tal-impriżi filwaqt li tippreserva l-istabbiltà finanzjarja. L-akbar ditti li huma kkunsidrati sistemiċi ser ikunu soġġetti għar-reġim prudenzjali bankarju sħiħ u ser jiġu sorveljati bħala istituzzjonijiet ta' kreditu, filwaqt li ditti iżgħar ser igawdu minn reġim personalizzat ġdid b'rekwiżiti prudenzjali speċifiċi. Test tar-regolament tad-ditti tal-investiment Test tad-direttiva tad-ditti tal-investiment Impriżi ta' investiment: Il-presidenza u l-Parlament jaqblu dwar qafas regolatorju u superviżorju ġdid (stqarrija għall-istampa, 26/02/2019) Il-Kunsill adotta sett regoli ġodda dwar ir-rekwiżiti armonizzati tal-prodotti u s-superviżjoni tal-bonds koperti, sabiex jiġi żgurat livell għoli ta' protezzjoni għall-investitur. Dan il-qafas jispeċifika wkoll definizzjoni komuni għal kisba ta' tikketta tal-UE ta' bond kopert u biex wieħed jibbenefika minn trattament tal-kapital preferenzjali. Qafas regolatorju armonizzat jipprovdi sors ta' finanzjament stabbli għall-istituzzjonijiet ta' kreditu, li jkunu f'pożizzjoni aħjar biex jipprovdu self b'ipoteka affordabbli għall-konsumaturi u n-negozji u biex jagħmlu investimenti alternattivi aktar sikuri disponibbli għall-investituri. Bonds koperti huma strumenti finanzjarji maħruġa minn istituzzjoni ta' kreditu u appoġġati minn riżerva separata ta' assi - tipikament ipoteki jew dejn pubbliku - li l-investituri għandhom pretensjoni preferenzjali għalihom f'każ ta' nuqqas min-naħa tal-emittent. Bonds koperti huma sors effiċjenti ta' finanzjament tal-ekonomija li jiżguraw livell għoli ta' ċertezza għall-investituri. Test tar-regolament dwar bonds koperti Test tad-direttiva dwar bonds koperti Unjoni tas-swieq kapitali: intlaħaq ftehim politiku dwar qafas tal-UE għal bonds koperti (stqarrija għall-istampa, 27/02/19) Swieq tat-tkabbir tal-SMEs Il-Kunsill adotta qafas ġdid biex jgħin lin-negozji żgħar u ta' daqs medju jaċċessaw sorsi ġodda ta' finanzjament . Dan jikkonċerna speċifikament l-aċċess għas-''swieq tat-tkabbir tal-SMEs'', kategorija introdotta reċentement ta' ċentri ta' negozjar iddedikati għal emittenti żgħar. Il-proposta fiha emendi għar-regolamenti dwar l-abbuż tas-suq u dwar il-prospett li jagħmlu l-obbligi imposti fuq emittenti tas-suq tat-tkabbir tal-SMEs aktar proporzjonati filwaqt li jippreservaw l-integrità tas-suq u l-protezzjoni għall-investitur. It-test tar-regolament tas-swieq tat-tkabbir tal-SMEs Unjoni tas-Swieq Kapitali: il-Kunsill jikkonferma ftehim finali rigward aċċess aktar faċli fis-swieq finanzjarji għall-SMEs (stqarrija għall-istampa, 20/03/19) Ara l-paġna tal-laqgħa